jkorsvik/nowiki_second_scrape_merged huggingface dataset:
Trygve Stokstad

Trygve Stokstad (født 25. november 1902 i Oslo, død 26. april 1979 samme sted) var en norsk bokser som representerte Christiania Turnforening. Han var kontorist.
Han vant gull i mellomvekt i NM 1922 og i NM 1923. I 1922 fikk han også Kongepokalen, og i 1923 fikk han Norges Bokseforbunds pokal for sin teknisk gode innsats. Stokstad deltok i Sommer-OL 1920 (weltervekt) og 1924 (mellomvekt), hvor han ble slått ut i henholdsvis andre og første kamp.


== Eksterne lenker ==
(en) Trygve Stokstad – Olympedia 
(en) Trygve Stokstad – Sports-Reference (OL-resultater – arkivert) 


== Litteratur ==
Røyving, Egil: Klar ... boks! : erindringer om norsk boksing gjennom et århundre. Oslo : Norges bokseforbund.
TBA

TBA («To Be Announced», «To Be Ascertained», «To Be Arranged», «To Be Added»  eller «To Be Advised»), TBC (To «Be Confirmed»), TBD («To Be Determined» eller «To Be Decided») og TBR («To Be Released», «To Be Reviewed» eller «To Be Revealed») – nesten bestandig brukt i forkortet form – er engelske uttrykk som viser at en dato ikke er fastsatt på tidspunktet når forkortelsen skrives. På norsk kan uttrykk som ubestemt eller ikke kjent brukes.


== Bruk ==
Akronymene blir ofte brukt i tidlige og mellomfaser ved ingeniørprosjekter, dokumentasjon og tidlige kontrakter innen industri. Selv om uttrykket brukes i alle typer ubestemt data, er de vanligste bruksområdene innen ingeniørprosjekter og kontrakter relatert til:

startdatoer, sluttdatoer og lignende, samt estimert tidsbruk til å gjøre spesielle arbeidsoppgaver.
pengesummer, for eksempel kostnader og priser.
fysiske eller estimerte antall som fortsatt ikke er fastsatt ved hjelp av for eksempel tester og mål.
ingeniørverdiger som avhenger av en eller flere av de ovennevnte, med sikkerhetsfaktorer inkludert.Forkortelsene er også viden brukt innen underholdningsindustrien der man tidlig underretter om skuespillere som er ansatt til spesielle filmer, lanseringsdatoer og produksjonstitler der informasjonen ennå ikke er bekreftet, bestemt eller annonsert.
Leelanau County

Leelanau County er et fylke i den amerikanske delstaten Michigan. Det ligger nordvest på den sørlige halvøya ved Michigansjøen og grenser mot Grand Traverse County i sørøst og mot Benzie County i sør. 
Leelanau Countys totale areal er 6 559 km² hvorav 5 656 km² er vann. I 2000 hadde fylket 21 119 innbyggere og administrasjonssenteret ligger i byen Leland men ved en folkeavstemning i 2004 ble det flertall for å flytte administrasjonssenteret til Suttons Bay. 
Fylket ble grunnlagt i 1840 av land fra Mackinac County og har fått sitt navn av etnologen Henry Rowe Schoolcraft.


== Eksterne lenker ==
(en) Offisielt nettsted 
(en) Leelanau County, Michigan – kategori av bilder, video eller lyd på Commons
Grand Traverse County

Grand Traverse County er et fylke i den amerikanske delstaten Michigan. Det ligger nordvest på den sørlige halvøya ved Michigansjøen og grenser mot Antrim County i nordøst, Kalkaska County i øst, Wexford County i sør, Benzie County i vest og mot Leelanau County i nordvest. 
Grand Traverse Countys totale areal er 1 557 km² hvorav 352 km² er vann. I 2000 hadde fylket 77 654 innbyggere og administrasjonssenteret ligger i byen Traverse City. Fylket ble grunnlagt i 1851 av land fra Omeena County.


== Eksterne lenker ==
(en) Offisielt nettsted 
(en) Grand Traverse County, Michigan – kategori av bilder, video eller lyd på Commons
Antrim County

Antrim County er et fylke i den amerikanske delstaten Michigan. Det ligger nordvest på den sørlige halvøya ved Michigansjøen og grenser mot Charlevoix County i nord, Otsego County i øst, Kalkaska County i sør og mot Grand Traverse County i sørvest. 
Antrim Countys totale areal er 1 559 km² hvorav 324 km² er vann. I 2000 hadde fylket 23 110 innbyggere og administrasjonssenteret ligger i byen Bellaire. 
Fylket ble grunnlagt i 1840 av land fra Mackinac County og het frem til 1843 Meegisee County. Det har fått sitt navn fra det nordirske fylket County Antrim.


== Eksterne lenker ==
(en) Offisielt nettsted 
(en) Antrim County, Michigan – kategori av bilder, video eller lyd på Commons
Jorun Thørring

Jorun Elise Thørring Loennechen (født 14. mai 1955 i Tromsø) er en norsk lege (spesialist i gynekologi) og forfatter. Som forfatter benytter hun navnet Jorun Thørring.
Thørring debuterte med kriminalromanen Skyggemannen i 2005. Bøkene hennes er oversatt til svensk, dansk, nederlandsk og tysk. Hennes trilogi om den samiske etterforsker og alenefar Aslak Eira er i ferd med å bli filmatisert, og den første filmen Glassdukkene forventes å være ferdig i løpet av 2014.


== Bibliografi ==
Skyggemannen – kriminalroman (Orla Os, 1)(2005)
Glassdukkene – kriminalroman (Aslak Eira, 1) (2006)
Tarantellen – kriminalroman (Orla Os, 2) (2007)
Ildens øye – kriminalroman (Aslak Eira, 2) (2009)
Onkelmysteriet – barnebok (Lotte og Wille, 1) (2011)
Mørketid – kriminalroman (Aslak Eira, 3) (2014)
De dødes hus – kriminalroman (Orla Os, 3) (2016)


== Priser ==
Havmannprisen 2007, for Tarantellen


== Referanser ==


== Eksterne lenker ==
(en) Jorun Thørring på Internet Movie Database 
(no) Nordlys: Havmannprisen til Jorun Thørring
(no) Jorun Thørring på Fjordgaten
(no) Jorun Thørring på Aschehougs hjemmeside
Haukåbøra

Haukåbøra er en fjelltopp i Kinn kommune i Vestland fylke. Den har en høyde på 1 065 meter over havet.
Fra Haukåvatnet, ved fylkesvei 614, går det en merket sti oppover mot Børabu. Rett før man kommer frem til denne hytta, så tar man av til høyre og fortsetter oppover mot toppen. Haukåbøra er et kjent landemerke, og kan ses fra store deler av distriktet. Toppen er også kalt Børanipa.


== Referanser ==
Hornelen

Hornelen (860 moh.) er et fjell på øya Bremangerlandet i Bremanger kommune i Vestland. Det er den høyeste sjøklippen i Europa. Litt lenger inn på øya ligger Svartevassegga (889 moh.) som er det høyeste punktet på øya. 
I Olav Tryggvasons saga kalles fjellet Smalsarhorn. Olav Tryggvason klatret angivelig til topps og festet skjoldet sitt der. En annen gang skal han ha båret ned igjen en hirdmann som hadde gått seg fast deroppe. Mange sagn knyttes til dette fjellet, og ifølge noen av disse er det en samlingsplass for hekser både jonsokaften og julaften.
Hornelen er et sentralt landemerke i ytre Nordfjord, og ble tidligere nyttet for navigasjon for skip som reiste forbi.
Fra Berleneset er det omtrent 4 timers gangtid til toppen.
Hornelen består av sandstein fra devontiden. Lignende rester etter avsetninger finnes også ved Fensfjorden, Solund, Kvamhesten og Håsteinen. Tilsammen utgjør disse geologiske feltene, Devonfeltene på Vestlandet, en viktig del av Norges geologi.


== I lyrikk ==
Anders Sørensen Vedel tok med balladen «Heilag Olav og trolla» i sin folkevisebok fra 1591. Olav Tryggvason er blitt til Olav Haraldsson som kommer seilende til fjellet «Hornelummer», dvs. Hornelen, der trollet Smalser ikke vil la kong Olav sprenge seg gjennom fjellet, men manes til stein av Hellig-Olav:

Da landskapsbeskrivende lyrikk kom på moten, hentet dikterne rundt Det norske Selskab stoff fra hjemlandet. Her hadde de et fortrinn fremfor danskene, ut fra datidens smak for vill og urørt natur. Peter Harboe Frimann (1752-1839) sendte i 1776 inn et dikt om Hornelen til en konkurranse utlyst av Det smagende Selskab om et dikt fra et sted «i de danske Stater, som ved sin Yndighed eller/og ved sin Skræksomhed giør sig mærkværdigt». Peter Frimann lånte fra Peder Syvs kjempevise som hadde gjenopptrykt visen Vedel hadde tatt med om Hornelen, og beskrev «en skiøn Uorden»:

J.S. Welhaven anså Peter Frimanns dikt «Horneelen, et Bierg nordenfields i Norge» som «det bedste Arbeide i denne Digtart, som vort Sprogs Literatur i det 18de Aarhundrede har at opvise».

Men broren Claus Frimann var den som vant - også han skrev et dikt om Hornelen, men han skildret det annerledes. Vel utmalte han Hornelens «Fælhed» og anropte mørkets makter om hjelp. Men han la også vekt på Hornelens nytteverdi som landemerke for fiskere og sjøfolk langt til havs, og som bondens ur:

Jakob Sande beskrev Hornelen slik:

Arnulf Øverland ordla seg slik:


== Referanser ==


== Se også ==
Trolltunga
Kjerag
Preikestolen


== Eksterne lenker ==
Bilde av Hornelen
Charlevoix County

Charlevoix County er et fylke i den amerikanske delstaten Michigan. Det ligger nordvest på den sørlige halvøyaa ved Michigansjøen og grenser mot Emmet County i nord, Cheboygan County i nordøst, Otsego County i sørøst og mot Antrim County i sør. 
Charlevoix Countys totale areal er 3 602 km² hvorav 2 522 km² er vann. I 2000 hadde fylket 26 090 innbyggere og administrasjonssenteret ligger i byen Charlevoix. 
Fylket ble grunnlagt i 1869 av land fra fylkene Antrim, Emmet og Otsega. Det har fått sitt navn etter den franske misjonæren Pierre François Xavier de Charlevoix.


== Eksterne lenker ==
(en) Offisielt nettsted 
(en) Charlevoix County, Michigan – kategori av bilder, video eller lyd på Commons
Bibionoidea

Bibionoidea er en gruppe av mygg som omfatter gruppene hårmygg, markmygg og Hesperinidae. Det er vanlig å regne de to førstnevnte som underfamilier av den samme familien, Bibionidae, men markmygg blir av og til regnet som en familie for seg, Pleciidae. Av disse gruppene er det bare hårmyggene som er funnet i Norge, men det er mulig at vi også har én art av markmygg, Penthetria funebris. Medlemmene av Bibionoidea er middels store til store, kraftig bygde mygg, med brede vinger. Det er stor forskjell mellom kjønnene, hannene har store fasettøyne som dekker nesten hele hodet, disse er mye mindre hos hunnene. Antennene er sylindriske og ganske korte, bortsett fra den lille familien Hesperinidae, som har lange antenner. Larvene lever i bakken, der de stort sett spiser råtnende plantedeler, men noen arter kan også gjøre skade ved å spise planterøtter. Både larvene og de voksne myggene kan være meget tallrike.


== Systematisk inndeling ==

Ordenen tovinger, Diptera
mygg, Nematocera
Overfamilien Bibionoidea
Familien hårmygg, Bibionidae
Underfamilien Bibioninae
Slekten Bibio  – artsrik på den nordlige halvkulen, 14 arter i Norge
Slekten Bibiodes  – noen få arter i Nord-Amerika
Slekten Bibionellus  – noen få arter i Sør-Amerika
Slekten Enicoscolus  – noen få arter, Sør- og Mellom-Amerika og Australia
Slekten Dilophus  – artsrik på den sørlige halvkulen, tre arter i Norge
Underfamilien Markmygg, Pleciinae (ev. familien Pleciidae)
Slekten Penthetria  – en del arter i tempererte områder
Slekten Plecia  – artsrik, for det meste i tropene
Familien Hesperinidae
Slekten Hesperinus  – noen få arter, Europa, Asia og Amerika


== Eksterne lenker ==
(sv) Bibionoidea hos Dyntaxa 
(en) Bibionoidea hos Fauna Europaea 
(en) Bibionoidea hos Fossilworks 
(en) Bibionoidea hos ITIS 
(en) Bibionoidea hos NCBI 
Bibionoidea – detaljert informasjon på Wikispecies
Emmet County (Michigan)

Emmet County er et fylke i den amerikanske delstaten Michigan. Det ligger nord på den sørlige halvøya ved Michigansjøen og grenser mot Mackinac County i nord, Cheboygan County i øst og mot Charlevoix County i sør. 
Emmet Countys totale areal er 2 285 km² hvorav 1 703 km² er vann. I 2000 hadde fylket 31 437 innbyggere og administrasjonssenteret ligger i byen Petoskey. 
Fylket ble grunnlagt i 1840 av land fra Mackinac County og het Tonedagana County frem til 1843 da det fikk sitt nåværende navn. Det har fått sitt navn etter den irske patrioten Robert Emmet som ble drept ved hengning i Dublin 23 år gammel.


== Eksterne lenker ==
(en) Offisielt nettsted 
(en) Emmet County, Michigan – kategori av bilder, video eller lyd på Commons
Fannaråkhytta

Fannaråkhytta (2068 moh.) på toppen av Fannaråki, er Norges høyestliggende DNT-hytte. Hytta er betjent i sommersesongen fra slutten av juni til medio september, utenom sesong er hytten stengt.
Fannaråkhytta kan nås fra bl.a. Skogadalsbøen, Sognefjellshytta, Krossbu og Turtagrø.
Det er to hovedhytter på Fannaråken, den første ble bygd i 1926 som værstasjon for vestlandet, DNT fikk opp sin egen hytte i 1934. Værstasjonen hadde bemanning året rundt frem til 1978, denne hytten blir nå brukt som overnattingshytte. Den gamle DNT-hytten ble utvidet i 1999 og benyttes til oppholdsrom og servicefunksjoner.


== Eksterne lenker ==
Offisielt nettsted 
(en) Fannaråkhytta – kategori av bilder, video eller lyd på Commons
Scatopsoidea

Scatopsoidea er en gruppe av mygg som omfatter fire familier, der bare gjødselmygg er artsrike. De andre tre familiene, svartmygg, Canthyloscelidae og Perissommatidae, omfatter bare en håndfull arter hver. De er små, vanligvis mørke, harde mygg, og artene er ofte vanskelige å skille. Larvene lever av ulike slags råtnende plantemateriale, eller i møkk. Biologien er dårlig kjent for de fleste undergruppene. Det er til nå funnet 32 arter gjødselmygg i Norge, men familien er dårlig kjent i store deler av verden og det er usikkert hvor mange som finnes totalt.


== Eksterne lenker ==
(sv) Scatopsoidea hos Dyntaxa 
(en) Scatopsoidea hos Fauna Europaea 
(en) Scatopsoidea hos Fossilworks 
(en) Scatopsoidea hos NCBI 
Scatopsoidea – detaljert informasjon på Wikispecies
Cheboygan County

Cheboygan County er et fylke i den amerikanske delstaten Michigan. Det ligger nord på den sørlige halvøya ved Huronsjøen og grenser mot Presque Isle County i øst, Montmorency County i sørøst, Otsego County i sør, Charlevoix County i sørvest og mot Emmet County i vest.
Cheboygan Countys totale areal er 2 293 km² hvorav 439 km² er vann. I 2000 hadde fylket 26 448 innbyggere og administrasjonssenteret ligger i byen Cheboygan. 
Fylket ble grunnlagt i 1840 av land fra Mackinac County og har fått sitt navn etter elven Cheboygan River.


== Eksterne lenker ==
(en) Offisielt nettsted 
(en) Cheboygan County, Michigan – kategori av bilder, video eller lyd på Commons
Magne Myhren

Magne Myhren (født 3. desember 1937, død 23. juni 2015) var en norsk spelemann og filolog fra Hol i Hallingdal.
Han begynte å spille hardingfele i trettenårsalderen, og fikk mye opplæring av Sevat Sataøen fra Ål og Jørgen Husemoen fra Nes. I gymnastida på Voss fikk han god kontakt med hardingspelemennene Halldor Meland og Anders Kjerland som han også lærte av. Han bosatte seg siden i Oslo og ble gift med Dagne Groven Myhren. De har to barn, Øyonn Groven Myhren og Eilev Groven Myhren.
Magne Myhren spilte slåtter, og hadde god kjennskap til tradisjonsutviklingen i Hallingdal og Telemark. Han tok vare på en eldre spillestil, og kunne mange mindre brukte slåtter. Han spilte seg opp i klasse A på Landskappleiken i 1965 og har 1. premie i A klassen. Han har vært mye brukt som dansespelemann i Telelaget og Hallinglaget i 1970-årene. Han ble æresmedlem av Landslaget for spelemenn i 1997. Som skribent og utgiver arbeidet han med emner innen språkvitenskap og folkekultur. I folkemusikkboka Fanitullen, redigert av Bjørn Aksnes og Sven Nyhus, skrev han kapitlet om hardingfela. Som spelemann er han dokumentert på egen CD, "Hardingfelelæte frå Ål i Hallingdal" (1998), og gjennom opptak i NRK og Norsk folkemusikksamling, Universitetet i Oslo.
Han var ellers utdannet som språkviter ved Universitetet i Oslo med fagkretsen tysk, folkeminnevitenskap og norsk hovedfag. Han var amanuensis ved Universitetet i Oslo og var i mange år redaktør i Norsk Ordbok.


== Referanser ==


== Eksterne lenker ==
(no) Publikasjoner av Magne Myhren i forskningsdokumentasjonssystemet CRIStin
(no) Publikasjoner av Magne Myhren i BIBSYS
Nephew

Nephew er en dansk rockegruppe dannet sent i 1996 av Simon Kvamm, Kristian Riis, Jonas Juul Jeppesen og Søren Arnholt. Bandet deltok i det danske mesterskapet i rock i 1996, men vant ikke konkurransen. Senere ble Jonas Juul Jeppesen erstattet av Kasper Toustrup, før bandet debuterte med albumet Swimming Time i 2000. Debutalbumet oppnådde ikke den helt store salgssuksessen, men i 2004 fikk bandet et stort gjennombrudd med albumet USADSB. Albumet inneholdt en rekke hitsingler som «Movieklip», «En Wannabe Darth Vader», «Superliga», «Ordenspoliti» og «Worst/Best Case Scenario».
Etter sin opptreden på Roskildefestivalen i 2007 ble livealbumet 07.07.07 gitt ut sammen med et konsertopptak på DVD.
Nephew er blant annet kjent for å blande dansk og engelsk språk i tekstene sine.


== Bandmedlemmer ==
Simon Kvamm (vokal/keyboard/tekst), 1996–
Kristian Riis (gitar), 1996–
Jonas Juul Jeppesen (bass), 1996–1998
Søren Arnholt (trommer), 1996–
Kasper Toustrup (bass), 1998–
René Munk Thalund (tangenter/alt mulig), 2005–


== Diskografi ==
Swimming Time, 2000
USADSB, 2004
Værsgo 2 (med sangen «Byens Hotel»), 2005
Interkom Kom Ind, 2006
07.07.07, 2007
DanmarkDenmark, 2009


== Eksterne lenker ==
(da) Offisielt nettsted 
(en) Nephew – kategori av bilder, video eller lyd på Commons 
(en) Nephew på Discogs 
(en) Nephew på MusicBrainz 
(en) Nephew på Songkick 
(en) Nephew på Genius — sangtekster 
(en) Nephew på AllMusic
James Lee Burke

James Lee Burke (født 5. desember 1936 i Houston, Texas USA) er en amerikansk forfatter.
Burke studerte ved University of Louisiana at Lafayette og University of Missouri, hvor han tok bachelorgraden i engelsk i 1958 og Master of Arts i 1960. Han har en variert arbeidserfaring, som blant annet inkluderer landmåler i Colorado, arbeider i oljeindustrien i Texas, journalist, sosialarbeider i Los Angeles, ansatt i arbeidsformidlingen i Louisiana  og lærer ved University of Missouri, University of Southwestern Louisiana, University of Montana, Miami-Dade Community College og  Wichita State University.
Burke debuterte i 1965 med romanen Half of Paradise. Han har senere skrevet et tyvetall bøker, de fleste kriminallitteratur. Burke mottok i 2009 Mystery Writers of Americas høyeste utmerkelse for livslangt arbeide av særlig høy kvalitet, The Grand Master Award. Han har tidligere mottatt både Edgar-prisen og britiske Crime Writers' Associations Gold Dagger for sine kriminalromaner. 
Juss-professor og krimforfatter Alafair Burke er James Lee Burkes datter.


== Bibliografi ==
Half of Paradise (1965)
To The Bright and Shining Sun (1970)
Lay Down My Sword and Shield (1971)
Two for Texas (1982)
The Convict (1985)
The Lost Get-Back Boogie (1986)
The Neon Rain (1987)
Heaven's Prisoners (1988)
Black Cherry Blues (1989)
A Morning for Flamingos (1990)
A Stained White Radiance (1992)
In the Electric Mist with Confederate Dead (1993)
Dixie City Jam (1994)
Burning Angel (1995)
Cadillac Jukebox (1996)
Cimarron Rose (1997)
Sunset Limited (1998)
Heartwood (1999)
Purple Cane Road (2000)
Bitterroot (2001)
Jolie Blon's Bounce (2002)
White Doves at Morning (2002)
Last Car to Elysian Fields (2003)
In the Moon of Red Ponies (2004)
Crusader's Cross (2005)
Pegasus Descending (2006)
The Tin Roof Blowdown (2007)
Jesus Out to Sea – noveller (2007)
Swan Peak (2008)


=== Oversettelser til norsk ===


== Priser og utmerkelser ==
The Edgar Award for Best Novel 1990, for Black Cherry Blues
Grand prix de littérature policière 1992, for Black Cherry Blues
Hammett-prisen (for årets beste roman) 1994, forDixie City Jam
The Edgar Award for Best Novel 1998, for Cimarron Rose
The Gold Dagger 1998, for Sunset Limited
Mystery Writers of America Grand Master Award 2009


== Referanser ==


== Eksterne lenker ==
(en) Offisielt nettsted 
James Lee Burke biografi
University of Montana: James Lee Burke biografi
Anthony Rainone: Intervju med James Lee Burke
Alafair Burkes offisielle nettsted
Beatnik

Beatnik er en stil og form som vokste frem på begynnelsen av 1960-tallet, definert med utgangspunkt i den amerikanske beat-generasjonen; ordet ble tatt i bruk av blant annet den amerikanske romanforfatteren Jack Kerouack på 1950-tallet. Beatnik kan også brukes om en person som følger denne stilen. Den minnet om hippie-stilen og var en protest mot det materialiserte forbrukersamfunnet. Beatnikene var ikke mye annerledes enn hippiene bortsett fra at de var mer opptatt av musikk enn politikk, derav navnet; beat betyr «rytme» på engelsk. Satt sammen med den slaviske endelsen -nik, som kan antyde at det gjelder en person, får ordet en ironisk, men også kul betydning i engelsk. Den etablerte kulturen brukte uttrykket mer generelt om en karikert stereotyp som hadde de ytre kjennetegnene på slike «kule» ungdommer.

		


== Se også ==
Janis Joplin
Hippie
Jimi Hendrix
Woodstock
Hipster
Gravvold flyplass

Gravvold flyplass er en flyplass som ligger ved gården Gravvollen i Bøverdalen i Surnadal kommune på Nordmøre. Flyplassen drives av Surnadal Luftsportsklubb.


== Eksterne lenker ==
http://www.home.no/bogroa/Pages/flyplass.htm
Gravvold på norskeflyplasser.no
Geri Halliwell

Geraldine Estelle Horner (født Halliwell, 6. august 1972 i Watford nord for London), er en britisk sanger kjent som «Ginger Spice» i pop-fenomenet Spice Girls på slutten av 1990-tallet.
Halliwell ble verdenskjent som medlem i Spice Girls og har i ettertid gitt ut tre soloalbum. Kranglig mellom henne og Melanie Brown (Mel B) skal være en av grunnene til at gruppen gikk i oppløsning. Hun fikk i 2006 datteren Bluebell Madonna, og er i dag en nær venn av Victoria Beckham. Halliwell ble igjen offisielt medlem av Spice Girls da de hadde sitt comeback i juni 2007.
Hun har vært gift med Christian Horner siden mai 2015. Horner har siden 2005 vært sjef for Formel 1-laget Red Bull Racing Honda.


== Utgivelser ==
Album:

1999: Schizophonic
2001: Scream If You Wanna Go Faster
2005: PassionSingler

1999: Look At Me
1999: Mi Chico Latino
1999: Lift Me Up
2000: Bag It Up
2001: It's Raining Men
2001: Scream If You Wanna Go Faster
2002: Calling
2004: Ride It
2005: Desire


== Referanser ==


== Eksterne lenker ==
Offisielt nettsted 
(en) Geri Halliwell – kategori av bilder, video eller lyd på Commons 
(en) Geri Halliwell – galleri av bilder, video eller lyd på Commons 
(en) Geri Halliwell på Internet Movie Database 
(sv) Geri Halliwell i Svensk Filmdatabas 
(da) Geri Halliwell på Scope 
(fr) Geri Halliwell på Allociné 
(en) Geri Halliwell på AllMovie 
(en) Geri Halliwell hos Turner Classic Movies 
(en) Geri Halliwell hos Rotten Tomatoes 
(en) Geri Halliwell hos TV Guide 
(en) Geri Halliwell hos The Movie Database 
(en) Geri Halliwell hos Behind The Voice Actors 
(en) Geri Halliwell på Apple Music 
(en) Geri Halliwell på Discogs 
(en) Geri Halliwell på MusicBrainz 
(en) Geri Halliwell på Spotify 
(en) Geri Halliwell på Songkick 
(en) Geri Halliwell på Last.fm 
(en) Geri Halliwell på Last.fm 
(en) Geri Halliwell på Genius — sangtekster 
(en) Geri Halliwell på AllMusic 
Geri Halliwell på Twitter 
Geri Halliwell på Facebook 
Geri Halliwell på Instagram 
Geri Halliwell på YouTube 
Geri Halliwell på Myspace
Markus Karlsson

Markus «Mackan» Karlsson (født 30. august 1972) er en tidligere svensk fotballspiller og venstreback/midtstopper som la opp i 2006, da han spilte for Stabæk. Han begynte tidlig å spille fotball for BKV Norrtälje. Noen år senere merket Djurgården Markus sitt talent, og hentet han til klubben. Der ble han en svært viktig spiller, og Djurgården fikk problemer med å beholde han. Deretter ble han solgt til den tyske klubben Rot-Weiss Essen, og gjorde et godt nok inntrykk til å bli værende i klubben. Etterhvert som årene dro og Markus begynte å bli gammel ble han overflødig back-up i klubben, og klubben lot han gå kostnadsfritt til Stabæk. 
«Mackan» har nå lagt opp grunnet en kneskade.


== Tidligere klubber ==
BKV Norrtälje
Djurgården
Rot-Weiss Essen


== Referanser ==


== Eksterne lenker ==
(en) Markus Karlsson – Transfermarkt 
(en) Markus Karlsson – WorldFootball.net 
(en) Markus Karlsson – FBref